**РАЙОННА ИЗБИРАТЕЛНА КОМИСИЯ – КЪРДЖАЛИ**

Адрес: гр.Кърджали, ул.”Мара Михайлова” №8, ет.2, Дом на Културата, email: rik09@cik.bg;

факс: 0361 / 5 84 72; тел. за контакти: стационарен 0361 / 5 85 34; мобилни: 0882 376 424; 0882 476 516.

**ПРОТОКОЛ**

**№21**

Днес, 6 ноември 2016г. от 20.17часа в гр. Кърджали, ул. „Мара Михайлова” №8, ет.2, Дом на Културата, се проведе заседание на Районна избирателна комисия – Кърджали, назначена с Решение № 3513 – ПВР / НР от 16 септември 2016г. на ЦИК.

Присъстват всички **13 (тринадесет)** члена на РИК – Кърджали: Антоанета Маринова Юрукова – Председател; Величка Димитрова Георгиева – зам.-председател; Стефан Димитров Ангелов – зам.-председател; Беркант Метин Барзат – Секретар; Кольо Маринов Ангелов – член; Калина Вълчева Митева – член; Иван Пламенов Робов – член; Джейлян Ръфкиев Муталибов – член; Красимир Петков Бибиновски – член; Нели Иванова Бъклева – член; Стоян Георгиев Кирев – член; Димитрия Драганова Василева – член.

 Председателят на РИК-Кърджали откри заседанието в 20.17часа.

ПРЕДСЕДАТЕЛЯТ, АНТОАНЕТА ЮРУКОВА: Здравейте, колеги. Откривам вечерното заседание на Районната избирателна комисия. Изчитам ви проекта за

**ДНЕВЕН РЕД:**

Т.1. Докладване на Жалба от Сезгин Байрям – упълномощен представител на предизборния щаб на ПП ”ДПС”, че в СИК №090200028 – с. Падина, община Ардино в противоречие с разпоредбите на ИК избирател е гласувал и е показал вота си.

*Докладва: Антоанета Юрукова*

Т.2. Докладване на Жалба от Цвета Караянчева – председател на предизборния щаб на ПП ”ГЕРБ” за противоречие с разпоредбите на изборния кодекс в СИК №090800001 в гр.Джебел където за член на СИК е назначен общински съветник от ДПС в ОбС – Джебел.

*Докладва: Антоанета Юрукова*

Т. 3. Докладване на Жалба от Цвета Караянчева – председател на предизборния щаб на ПП ”ГЕРБ” за нарушение на изборните правила от страна на кмета на кметство Петлино.

*Докладва: Антоанета Юрукова*

Т. 4. Докладване на Жалба от Цвета Караянчева – председател на предизборния щаб на ПП ”ГЕРБ”, че в СИК №092100043 - с.Синделци, община Момчилград в противоречие с разпоредбите на ИК за член на СИК е назначен общински съветник от ДПС в ОбС Момчилград Расим Бекир Саид.

*Докладва: Антоанета Юрукова*

Т.5. Разни.

*Докладва: Антоанета Юрукова*

ПРЕДСЕДАТЕЛЯТ АНТОАНЕТА ЮРУКОВА: Ако вие имате нещо да кажете по дневния ред?

ИВАН РОБОВ: Да се прогласува.

ПРЕДСЕДАТЕЛЯТ АНТОАНЕТА ЮРУКОВА: Предлагам гласуване на проекта.

**Гласували: 12(дванадесет) членове на РИК:**

**„ЗА” – 12 (дванадесет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Калина Митева; Иван Робов; Джейлян Муталибов; Красимир Бибиновски; Нели Бъклева; Стоян Кирев; Димитрия Василева.

**ПРОТИВ – няма.**

(*Руси Латунов – извън зала*)

**По т.1 от дневен ред:** Докладва Антоанета Юрукова

ПРЕДСЕДАТЕЛЯТ АНТОАНЕТА ЮРУКОВА – след като докладва жалбата: Становища по тази жалба, колеги?

КОЛЬО АНГЕЛОВ: До нас ли е адресирана тази жалба?

ПРЕДСЕДАТЕЛЯТ АНТОАНЕТА ЮРУКОВА коментира, че жалбата има странни инициали поставени – „До РШС”. Ние я видяхме, но я приехме. Дали да я разглеждаме, тъй като ние не сме точния адресат. Ние не отговаряме на адресата, който е записан горе.

(*Коментари в зала*).

ВЕЛИЧКА ГЕОРГИЕВА изказа становище, че става въпрос за неправомерни действия на комисията, която не трябва да допуска подобни действия на избирателя, трябва да го изведе извън помещението.

ПРЕДСЕДАТЕЛЯТ АНТОАНЕТА ЮРУКОВА поясни, че не е имало възможност за проверка веднага, тъй като е липсвал транспорт.

ВЕЛИЧКА ГЕОРГИЕВА уточни, че не е нужна проверка, тъй като бюлетината вече е била пусната в изборната кутия.

Посочено беше, че не е упоменат поименно нарушителя.

(*Коментари в залата*).

СТОЯН КИРЕВ попита има ли доказателства, че му е дадена повторно бюлетина да гласува отново.

Уточнено беше, че няма такива.

ПРЕДСЕДАТЕЛЯТ АНТОАНЕТА ЮРУКОВА поиска и други становища. Членовете на комисията изказаха становище жалбата да бъде оставена без уважение.

ПРЕДСЕДАТЕЛЯТ АНТОАНЕТА ЮРУКОВА предложи проект за решение

**РЕШЕНИЕ
№ 181
Кърджали, 06.11.2016**

ОТНОСНО: Докладване на Жалба от Сезгин Байрям – упълномощен представител на предизборния щаб на ПП ”ДПС”, че в СИК №090200028 – с.Падина, община Ардино в противоречие с разпоредбите на ИК избирател е гласувал и е показал вота си.

В РИК – Кърджали с вх.№314/06.11.2016г. на общият входящ регистър  и с вх.№8/06.11.2016г. е постъпила жалба с твърдение, че в СИК №090200028 – с.Падина, община Ардино в противоречие с разпоредбите на чл.228 от ИК избирател е  гласувал и е показал демонстративно вота си, след което СИК е дала нова бюлетина.

На свое заседание районна избирателна комисия, след разисквания, установи, че твърденията в жалбата не могат да се установят по безспорен начин, поради което и на  основание чл.72, ал.1, т.1 от ИК, РИК - Кърджали

**РЕШИ:**

ОСТАВЯ БЕЗ УВАЖЕНИЕ ЖАЛБА с вх.№314/06.11.2016г. на общият входящ регистър  и с вх.№8/06.11.2016г. в регистъра на жалбите и сигналите, подадена от Сезгин Байрям – упълномощен представител на предизборния щаб на ПП ”ДПС” за нарушение на изборните правила.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

**Гласували: 12 (дванадесет) членове на РИК:**

**„ЗА” – 9 (девет) гласа**: Антоанета Юрукова; Величка Георгиева; Стефан Ангелов; Кольо Ангелов; Калина Митева; Красимир Бибиновски; Нели Бъклева; Стоян Кирев; Димитрия Василева.

**ПРОТИВ – 3 (три) гласа:** Беркант Барзат; Иван Робов; Джейлян Муталибов;

(*Руси Латунов – извън зала*)

**По т. 2 от дневен ред**: Докладва Антоанета Юрукова, че по жалбата е била разпоредена и извършена проверка от Руси Латунов и Красимир Бибиновски.

За резултатите от проверката докладва Красимир Бибиновски. Той съобщи, че проверката е извършена на място в 16.30 ч. Установено е, че такова лице наистина съществува. Иззели са му удостоверението. Проверено е било лицето по ЕГН, но две от имената му са се оказали сгрешени. Проверяващият екип е взел докладна записка от председателя на секционната избирателна комисия.

КАЛИНА МИТЕВА поясни, че председателката на СИК е разговаряла лично с нея, тъй като е дала телефона си за връзка. В предизборния ден, когато е извършвала раздаването на изборните книжа се е наложило да пише допълнителни удостоверения, тъй като е имало грешки. Тя съобщи, че е допускала да има грешки и в удостоверенията на членовете на секционни избирателни комиссии. Днес, когато председателката на посочената в жалбата СИК е разговаряла с нея е задала и други въпроси, а също е уточнила, че е констатирала грешката в имената на члена на СИК, за който става въпрос. Митева уточни, че не е знаела, че посоченият член на СИК е общински съветник и е предложила на председателката да си запишат коректните му имена щом ЕГН-то му съвпада с това в протокола и ще му бъде издадено ново удостоверение.

КОЛЬО АНГЕЛОВ изказа становище, че на РИК при назначаването не се дава персонална информация за членовете на СИК и че отговорност на самото лице е да спазва законовите разпоредби.

Последваха коментари в залата и уточнение от страна на извършилия проверката на място Красимир Бибиновски, че лицето е било изведено от комисията и тя е продължила да работи с един член по-малко.

ВЕЛИЧКА ГЕОРГИЕВА констатира, че проверяващия екип е извършил действията, които са в компетенциите на РИК.

Председателят Антоанета Юрукова предложи порект на

**РЕШЕНИЕ
№ 182
Кърджали, 06.11.2016**

ОТНОСНО: Докладване на Жалба от Цвета Караянчева – председател на предизборния щаб на ПП ”ГЕРБ” за противоречие с разпоредбите на изборния кодекс в СИК №090800001 в гр.Джебел където за член на СИК е назначен общински съветник от ДПС в ОбС – Джебел.

По жалбата се извърши проверка, при която се установи, че действително назначеното лице с имена Ергин Реджеб Халил, с ЕГН \*\*\*\*\* се е явило в секционната комисия за участие в изборният процес. При проверка на удостоверенията на СИК №090800001 в гр.Джебел  се установило несъответствие в имената на същото лице, което заявило, че единият граждански номер е неговият, но при изписване на имената му е допусната техническа грешка и че следва да му се издаде ново удостоверение с верните имена: Ергин Шенол Алиосман, с ЕГН \*\*\*\*\*. Същото лице след проверка се оказва, че е общински съветник в ОбС – Джебел от ДПС. При тези факти е налице извършено нарушение на чл.66 от ИК, поради което и на основание чл.72, ал.1, т.1 от ИК, РИК - Кърджали

**РЕШИ:**

ЖАЛБАТА Е ОСНОВАТЕЛНА и я изпраща по компетентност на Районна прокуратура - Момчилград.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА подложи предложението за решение на гласуване.

**Гласували: 12 (дванадесет) членове на РИК:**

**„ЗА” – 10 (десет) гласа**: Антоанета Юрукова; Величка Георгиева; Стефан Ангелов; Кольо Ангелов; Калина Митева; Иван Робов; Красимир Бибиновски; Нели Бъклева; Стоян Кирев; Димитрия Василева.

**ПРОТИВ – 2 (два) гласа:** Беркант Барзат; Джейлян Муталибов;

*(Руси Латунов – извън зала)*

**По т. 3 от дневен ред**: Докладва Антоанета Юрукова:

ПРЕДСЕДАТЕЛЯТ АНТОАНЕТА ЮРУКОВА съобщи, че не е извършена проверка по тази жалба, тъй като не е имало наличен транспорт.

БЕРКАНТ БАРЗАТ и ДЖЕЙЛЯН МУТАЛИБОВ възразиха, тъй като за проверката на някои жалби има транспорт и възможност за проверка, а за други няма.

(*Коментари в залата*.)

ПРЕДСЕДАТЕЛЯТ АНТОАНЕТА ЮРУКОВА изказа мнение по жалбата, че председателят на СИК е трябвало да потърси съдействието на правоохранителните органи и да отстрани лицето, което е извършвало нарушението.

ДЖЕЙЛЯН МУТАЛИБОВ попита има ли доказателства, че лицето извършвало неправомерна агитация пред секцията в изборния ден е било наистина кмета на селото, както се посочва в жалбата?

Председателя Антоанета Юрукова прочете порект на

**РЕШЕНИЕ
№ 183
Кърджали, 06.11.2016**

ОТНОСНО: Докладване на Жалба от Цвета Караянчева – председател на предизборния щаб на ПП ”ГЕРБ” за нарушение на изборните правила от страна на кмета на кметство Петлино.

В РИК – Кърджали е постъпила жалба с вх.№10 в регистъра на жалбите и сигналите с твърдение за извършено нарушение на изборните правила от страна на кмета на кметство Петлино изразяващо се в присъствие пред секционната избирателна комисия като представител на инициативен комитет.

Във връзка с горното и на основание чл.72, ал.1, т.1 от ИК, РИК - Кърджали

**РЕШИ:**

ОТХВЪРЛЯ ЖАЛБАТА КАТО НЕОСНОВАТЕЛНА И НЕДОКАЗАНА.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА: Колеги, моля да гласуваме проекта.

**Гласували: 12(дванадесет) членове на РИК:**

**„ЗА” – 12 (дванадесет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Калина Митева; Иван Робов; Джейлян Муталибов; Красимир Бибиновски; Нели Бъклева; Стоян Кирев; Димитрия Василева.

**ПРОТИВ – няма.**

(*Руси Латунов – извън зала*)

**По т. 4 от дневен ред**:

ПРЕДСЕДАТЕЛЯТ АНТОАНЕТА ЮРУКОВА даде думата на екипа, извършил проверка по жалбата.

Докладва КРАСИМИР БИБИНОВСКИ, че проверката е извършена в 18.30 часа. Установено е, че посоченото лице съществува и е назначено за секретар на СИК. Отнето му е удостоверението. Взета е докладна записка и от председателя на СИК, че не са били информирани, че лицето е общински съветник. Отнето му е удостоверението и е снето от изпълнение на служебните му задължения в СИК.

ПРЕДСЕДАТЕЛЯТ АНТОАНЕТА ЮРУКОВА подчерта, че става въпрос за идентичен случай с по-горе разгледана жалба. Членовете на комисията предложиха да се вземе идентично решение по случая. Председателя Антоанета Юрукова прочете проект на

**РЕШЕНИЕ
№ 184
Кърджали, 06.11.2016**

ОТНОСНО: Докладване на Жалба от Цвета Караянчева – председател на предизборния щаб на ПП ”ГЕРБ”, че в СИК №092100043 - с.Синделци, община Момчилград в противоречие с разпоредбите на ИК за член на СИК е назначен общински съветник от ДПС в ОбС Момчилград Расим Бекир Саид.

В РИК – Кърджали с вх.№315/06.11.2016г. на общият входящ регистър и с вх.№11/06.11.2016г. е постъпила жалба с твърдение че в СИК №092100043 - с.Синделци, община Момчилград в противоречие с разпоредбите на ИК за член на СИК е назначен общински съветник от ДПС в ОбС Момчилград Расим Бекир Саид.

При извършената проверка от страна на членове на РИК – Кърджали се установи, че наистина е налице твърдяното с жалбата нарушение, а именно, че лицето Момчилград Расим Бекир Саид е назначен за член на СИК №092100043 - с.Синделци, община Момчилград, като същевременно същият  е и общински съветник от ДПС в ОбС – Момчилград, което е в нарушение на чл.66 от ИК.

При тези факти е налице извършено нарушение на чл.66 от ИК, поради което и на основание чл.72, ал.1, т.1 от ИК, РИК - Кърджали

**РЕШИ:**

ЖАЛБАТА Е ОСНОВАТЕЛНА и я изпраща по компетентност на Районна прокуратура - Момчилград.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА: Колеги, моля да гласуваме.

**Гласували: 13 (тринадесет) членове на РИК:**

**„ЗА” – 11 (единадесет) гласа**: Антоанета Юрукова; Величка Георгиева; Стефан Ангелов; Кольо Ангелов; Руси Латунов; Калина Митева; Иван Робов; Красимир Бибиновски; Нели Бъклева; Стоян Кирев; Димитрия Василева.

**ПРОТИВ – 2 (два) гласа:** Беркант Барзат; Джейлян Муталибов.

Поради изчерпване на дневния ред, заседанието беше закрито.

 ПРЕДСЕДАТЕЛ:

 /АНТОАНЕТА ЮРУКОВА/

 СЕКРЕТАР:

 /БЕРКАНТ БАРЗАТ/

Протоколирали заседанието:

 /Галина Стефанова/